**Ministru kabineta noteikumu projekta**

**„Grozījumi Ministru kabineta 2009. gada 26. maija noteikumos Nr. 485 „Bioloģiskās lauksaimniecības uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2009. gada 26. maija noteikumos Nr. 485 „Bioloģiskās lauksaimniecības uzraudzības un kontroles kārtība””(turpmāk – noteikumu projekts) mērķis ir:   1. **precizēt** Pārtikas un veterinārā dienesta **un kontroles institūciju pienākumus un veicamo pasākumu termiņus;** 2. noteikt iesniedzamos dokumentus atļaujas saņemšanai izmantot nebioloģisko barību katastrofu gadījumos; 3. noteikt periodu, kad mājputnu ganāmpulka audzēšanas starplaikos aploks jāatstāj tukšs; 4. precizēt iesniedzamo informāciju Kultūraugu uzraudzības valsts informācijas sistēmā; 5. **precizēt sankciju katalogu.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 11. panta pirmā daļa un trešās daļas 1. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2009. gada 26. maija noteikumi Nr. 485 „Bioloģiskās lauksaimniecības uzraudzības un kontroles kārtība” (turpmāk – noteikumi Nr. 485).  Noteikumu Nr. 485 9.2. apakšpunktā ir noteikts, ka kontroles institūcija var neizsniegt sertifikātu, bet nav noteikts, ka tā var neizsniegt izziņu par pārejas perioda uzsākšanu. Tāpēc ir nepieciešams precizēt punktu, norādot, ka tas attiecas uz visiem dokumentiem, kas apliecina atbilstību bioloģiskās lauksaimniecības prasībām.  Nepieciešams grozījums arī noteikumu Nr. 485 10. punktā, iekļaujot visus gadījumus, kad kontroles institūcija izdod sertifikātu, kā arī neprasot norādīt operatora darbības vietas adresi, jo pilnībā pietiek ar juridisko adresi.  Regulas Nr. 889/2008 47. pantā ir noteikts, ka kompetentā institūcija katastrofu gadījumos var atļaut uzņēmējiem izmantot nebioloģisku barību, bet nav noteikta kārtība atļaujas saņemšanai. Tāpēc noteikumi Nr. 485 jāpapildina ar jaunām normām – 17.3. apakšpunktu un 48.1 punktu, kā arī jāprecizē 50. punkts, lai noteiktu pasākumus, kas veicami operatoram un kontroles institūcijai, lai kompetentā institūcija – Pārtikas un veterinārais dienests – varētu izsniegt minēto atļauju.  Regulas Nr. 889/2008 95. pantā bija noteikts, ka līdz 2015. gada 1. janvārim kompetentā iestāde var atļaut atsevišķām akvakultūras dzīvnieku un jūras aļģu ražošanas vienībām saglabāt bioloģiskā ražotāja statusu. Tāpēc attiecīgi 50. punkta redakcijā vairs nav nepieciešama atsauce uz šo regulas punktu.  Regulas Nr. 889/2008 23. panta 5. punkts paredz dalībvalstij tiesības noteikt periodu, kad mājputnu ganāmpulka audzēšanas starplaikos aploks jāatstāj tukšs. Periods līdz šim netika noteikts, jo Latvijā pārsvarā bija nelielas mājputnu saimniecības, uz kurām šī prasība neattiecās. Tā kā Latvijā sāk veidoties lielas mājputnu saimniecības, ir nepieciešams noteikt šo periodu.  Noteikumi Nr. 485 nosaka informāciju, kas operatoram jāiesniedz Valsts augu aizsardzības dienestā par pieejamām bioloģiskās lauksaimniecības sēklām un veģetatīvo materiālu, lai šo informāciju iekļautu Valsts augu aizsardzības dienesta Kultūraugu uzraudzības valsts informācijas sistēmā, bet nenosaka iespēju iekļaut šajā sistēmā informāciju par sagatavošanai paredzētajām sēklām, kā arī teritoriju, kurā sēklas var piegādāt. Tā kā nav nepieciešams norādīt pavairošanas materiāla kategoriju un daudzumu, kā arī sēklaudzētāja kodu, ir jāprecizē noteikumu Nr.485 29. un 31. punkts, kā arī jāpapildina noteikumi ar 31.1 punktu.  Attīstoties bioloģiskajai sēklkopības sistēmai, ar bioloģisko sēklkopību nodarbojas arī fiziskas personas, tāpēc ir jāprecizē noteikumu Nr. 485 31.1. apakšpunkts, nosakot, kāda informācija ir jānorāda iesniegumā fiziskai personai, lai iekļautu informāciju par pieejamo bioloģiskās lauksaimniecības sēklu Valsts augu aizsardzības dienesta Kultūraugu uzraudzības valsts informācijas sistēmā.  Noteikumu Nr. 485 33. punktā tiek dotas tiesības Valsts augu aizsardzības dienestam pieņemt lēmumu par informācijas iekļaušanu sistēmā. Lai samazinātu administratīvo slogu Valsts augu aizsardzības dienestam (paziņot operatoram par pieņemto lēmumu), ir nepieciešams precizēt noteikumus.  Noteikumu Nr. 485 41. punktā ir noteikts, ka Valsts augu aizsardzības dienests pieņem lēmumu izsniegt individuālo atļauju izmantot nebioloģisko sēklas materiālu 20 dienu laikā pēc informācijas atjaunošanas sistēmā. Tā kā noteikumu 39. punkts paredz iespēju operatoram iesniegt iesniegumu arī pēc minētā sistēmas atjaunošanas termiņa, ir jāprecizē noteikumi.  Noteikumu Nr. 485 46. punktā noteikts, cik ilgā laikā Pārtikas un veterinārais dienests un kontroles institūcija īsteno pasākumus gadījumos, kad konstatēta neatbilstība. Tomēr prakse parādījusi, ka šādos gadījumos pasākumi ir īstenojami nekavējoties, tāpēc ir jānosaka īsāks laiks, kādā īstenojami pasākumi neatbilstību un pārkāpumu gadījumos.  Ar Komisijas 2016. gada 14. oktobra Īstenošanas regulu Nr. 2016/1842 tika noteikts, ka 2017. gada 19. oktobrī beidzas pārejas periods tādu sertifikātu izmantošanai, kas nav izdoti *TRACE* sistēmā. Ievērojot minēto, ir jāsvītro noteikumu Nr. 485 52. punkts.  Ir nepieciešams arī atstāt Pārtikas un veterinārajam dienestam iespēju izlemt, vai ņemt paraugu uz robežas vai pēc preces atmuitošanas, ņemot vērā to, ka produktiem, kas ātri bojājas un ir lielos iepakojumos, tiek bojāts liels apjoms produkta, ja paraugs tiek ņemts uz robežas. Tāpēc noteikumu 52.1 punktā ir jādod iespēja Pārtikas un veterinārajam dienestam noņemt paraugu pēc importa sertifikāta vizēšanas.  Noteikumu Nr. 485 1.1 pielikuma 11. punktā ir noteikti pasākumi un sankcijas gadījumos, kad iesēti dīgstoši graudi, kas nav iegūti pašu saimniecībā. Būtu jāprecizē noteikumi, lai pārkāpuma formulējums atbilstu citiem normatīvajiem aktiem.  Noteikumu Nr. 485 1.1 pielikuma 19. punktā ir noteikti pasākumi un sankcijas gadījumos, kad nav ievērotas prasības attiecībā uz dzīvnieku izcelsmi, reprodukcijas noteikumi vai hormonu lietošanas aizliegums, bet attiecīgajos regulas punktos minēti tikai reprodukcijas noteikumi un hormonu lietošanas aizliegums. Ievērojot minēto, noteikumos svītrojama atsauce uz dzīvnieku izcelsmi.  Noteikumu Nr. 485 1.1 pielikuma 17. un 22. punkts papildināms ar atsauci uz Ministru kabineta 2009. gada 20. oktobra noteikumiem Nr. 1204 “Dzīvnieku un no tiek iegūto produktu aprites kārtība, kas nav regulēta Eiropas Savienības tieši piemērojamos tiesību aktos par bioloģisko lauksaimniecību”, lai sankcijas būtu piemērojama arī par šajos noteikumos minēto prasību neievērošanu.  Ir jāprecizē arī noteikumu Nr. 485 1.1 pielikuma 20. un 24. punktā noteiktās sankcijas gadījumos, kad gan pirmo reizi, gan otro reizi, konstatējot pārkāpumu, ir paredzēts atkārtots pārejas periods, kā arī kad operators nav pārbaudījis dokumentārā pierādījuma patiesumu un tāpēc ir maldinājis patērētāju. |
| 3. | Projekta izstrādē iesaistītās institūcijas un publiskas personas kapitālsabiedrības | Biedrības „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs”, Valsts augu aizsardzības dienests un Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – vairāk nekā 4000 bioloģiskās lauksaimniecības kontroles sistēmā iekļauto juridisko un fizisko personu, kā arī uz biedrības „Vides kvalitāte” sertifikācijas institūciju „Vides kvalitāte”, VSIA „Sertifikācijas un testēšanas centrs”, Pārtikas un veterināro dienestu un Valsts augu aizsardzības dienestu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina personu tiesības un pienākumus, bet tikai precizē veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Regula Nr.889/2008 | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Regula Nr.889/2008 | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 889/2008 XII pielikums | | 3. punkts  (10. punkts) | | Ieviests pilnībā. | Neparedz stingrākas prasības. |
| Regulas Nr. 889/2008 47. pants | | 18. punkts (48.1 punkts) | | Ieviests pilnībā. | Neparedz stingrākas prasības. |
| Regulas Nr. 889/2008 23. panta 5. punkts | | 6. punkts (25.3 punkts) | | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Regulas Nr. 889/2008 23. panta 5. punkts paredz dalībvalstij tiesības noteikt periodu, kad mājputnu ganāmpulka audzēšanas starplaikos aploks jāatstāj tukšs.  Noteikumu projekta 7. punkts paredz noteikt, ka šis periods ir 28 dienas. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Projekts šo jomu neskar. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļvietnē no 2018. g. 25. oktobra līdz 8. novembrim. |
| 2. | Sabiedrības līdzdalība projekta izstrādē | Noteikumu projekts nosūtīts biedrībai „Lauksaimnieku organizāciju sadarbības padome”, kuras sastāvā ir arī biedrība “Latvijas Bioloģiskās lauksaimniecības asociācija”. |
| 3. | Sabiedrības līdzdalības rezultāti | Par Latvijas Bioloģiskās lauksaimniecības asociācijas iebildumiem panākta vienošanās 2018. gada 21. novembra sanāksmē. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Biedrības „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs”, Pārtikas un veterinārais dienests un Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru.  Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Drozdovska 67027875

Liga.Drozdovska@zm.gov.lv